b'\n_START_ARTICLE_\nJanet Jackson\n_START_SECTION_\nEls comen\xc3\xa7aments\n_START_PARAGRAPH_\nJanet Jackson \xc3\xa9s la petita de la fam\xc3\xadlia Jackson. De petita, somiava ser jockey, per\xc3\xb2 a casa dels Jackson, tothom era m\xc3\xbasic. Als 7 anys, es va trobar en escena per primera vegada amb els seus germans, els Jackson Five, que donaven un concert a Las Vegas. El p\xc3\xbablic va quedar embruixat pel carisma de la filla petita del clan Jackson._NEWLINE_Es va llan\xc3\xa7ar a la com\xc3\xa8dia i va apar\xc3\xa8ixer en diverses com\xc3\xa8dies de situaci\xc3\xb3, entre les quals Different Strokes, Good Times i Fame, per\xc3\xb2 el seu pare Joseph Jackson preferia que fes una carrera musical m\xc3\xa9s aviat que cinematogr\xc3\xa0fica.\n_START_SECTION_\nEls anys 1980\n_START_PARAGRAPH_\nEls seus dos primers discs (Janet Jackson i Dream Street) van tenir poc \xc3\xa8xit. Pel que fa a la seva vida privada, es va casar amb James Debarge (del grup Debarge) quan tenia nom\xc3\xa9s 18 anys, matrimoni que no durar\xc3\xa0 m\xc3\xa9s de sis mesos._NEWLINE_El 1986 va aconseguir un \xc3\xa8xit mundial amb l\'\xc3\xa0lbum Control produ\xc3\xaft per John McClain, per\xc3\xb2 sobretot pel t\xc3\xa0ndem Jimmy Jam i Terry Lewis, d\'antics m\xc3\xbasics de Prince, reconvertits en productors. El so de l\'\xc3\xa0lbum era volunt\xc3\xa0riament orientat Minneapolis Sound, el corrent musical m\xc3\xa9s de moda en aquell temps i caracter\xc3\xadstic dels \xc3\xa8xits What Have You Done for Me Lately i Nasty. Des de llavors, Janet es va desmarcar de les seves col\xc2\xb7legues per les seves coreografies impressionants, el seu sentit del detall irreprotxable i un so revolucionari. Quedava tanmateix a l\'ombra de Madonna i de Whitney Houston que venien m\xc3\xa9s discs que ella. Tanmateix, Janet s\'exiliar\xc3\xa0 durant dos anys i preparar\xc3\xa0 un \xc3\xa0lbum que far\xc3\xa0 empal\xc2\xb7lidir de gelosia les seves competidores directes._NEWLINE_El seu successor, el \xc2\xabgroovesc\xc2\xbb Rhythm Nation 1814, va ser publicat el 1989 i va conservar el mateix equip de productors. L\'\xc3\xa0lbum evoca el racisme, els problemes del carrer i les dificultats socials.. Era intrigant pel seu t\xc3\xadtol i el seu contingut molt fosc, als ant\xc3\xadpodes dels \xc3\xa0lbums de l\'\xc3\xa8poca. Els singles es van vendre com panets, ocupant les classificacions americanes (set can\xc3\xa7ons de l\'\xc3\xa0lbum van at\xc3\xa8nyer entre 1989 i 1991 el top 5 del fam\xc3\xb3s Billboard Hot 100 i quatre van at\xc3\xa8nyer el 1r lloc), i la seva gira triomfal la va propulsar cap al rang d\'estrella internacional, estatus que no deixar\xc3\xa0 m\xc3\xa9s. El 1990, esdev\xc3\xa9 la m\xc3\xa9s gran venedora de discs de l\'any i va recollir una quantitat impressionant de premis, entre els quals 14 Billboard Music Awards i diversos American Music Awards, MTV i fins i tot un Premi Grammy en la categoria Best Long Form Video. D\'altra banda, va rebre la seva estrella al Passeig de la Fama de Hollywood. Per\xc3\xb2 m\xc3\xa9s important, amb el seu \xc3\xa0lbum, es va convertir en un model per a nombrosos joves, tant el seu comprom\xc3\xads per la causa dels nens desfavorits o els enganxats a la droga. I malgrat prop\xc3\xb2sits poc comercials, aconsegueix vendre m\xc3\xa9s discs que Madonna i Paula Abdul, les seves dues principals rivals.\n_START_SECTION_\nEls anys 1990\n_START_PARAGRAPH_\nEl 1991, va arribar a la marca Virgin. Richard Branson estava fermament decidit a revitalitzar la imatge de Virgin Records America i va fer l\'impensable: va signar amb Janet un contracte r\xc3\xa8cord de 30 milions de d\xc3\xb2lars per a la gravaci\xc3\xb3 d\'un sol \xc3\xa0lbum en estudi. Guanyava aix\xc3\xad, per \xc3\xa0lbum, m\xc3\xa9s que Madonna. L\'\xc3\xa0lbum en q\xc3\xbcesti\xc3\xb3 ser\xc3\xa0 s\xc3\xb2briament batejat Janet. Tret el maig de 1993, abandonava la seva imatge de noi deixat i militar i es reinventava una imatge encisadora i molt sensual, prova n\'\xc3\xa9s la c\xc3\xa8lebre coberta del Rolling Stone Magazine, on surt simplement vestida amb un parell de texans i un parell de mans masculines tapant-li els pits. Va desestabilitzar els seus primers admiradors, per\xc3\xb2 es va mostrar de cara al calaix: Janet va fer explotar les vendes amb 15 milions de c\xc3\xb2pies (de les quals 7 milions als Estats Units)._NEWLINE_Als Estats Units, l\'\xc3\xa0lbum va vendre m\xc3\xa9s de 350.000 exemplars la primera setmana, i va aconseguir continuar sent al capdavant de les vendes durant sis setmanes, mentre que el simple That\'s the Way Love Goes ocupa la 1r lloc de la classificaci\xc3\xb3 dels senzills durant vuit setmanes i guanya un Premi Grammy en la categoria Best R&B Song. Els altres senzills que seguiran coneixeran tots un \xc3\xa8xit mundial. Pel que fa a la seva vida privada, va ser molt discreta casant-se en el m\xc3\xa9s gran secret amb Ren\xc3\xa9 Elizondo. Aquest matrimoni no es far\xc3\xa0 notori fins al 1999, quan Ren\xc3\xa9 demanar\xc3\xa0 el divorci._NEWLINE_En el cim de la seva carrera, Janet traur\xc3\xa0 la integral dels seus v\xc3\xaddeos entre 1986 i 1996 en un DVD i un CD titulat Design of a Decade, compilaci\xc3\xb3 que ateny el 3r lloc del Billboard Hot 200 als Estats Units._NEWLINE_El 1995, just despr\xc3\xa9s de la seva c\xc3\xa8lebre gira mundial Janet World Tour, grava amb el seu germ\xc3\xa0 Michael, un single titulat \xc2\xabScream\xc2\xbb. El videoclip procedent d\'aquest duo \xc3\xa9s molt medi\xc3\xa0tic, i amb ra\xc3\xb3: costant 7 milions de d\xc3\xb2lars, esdev\xc3\xa9 en aquell temps el clip musical m\xc3\xa9s car de la hist\xc3\xb2ria. El v\xc3\xaddeo \xc3\xa9s rodat en blanc i negre, i la seva realitzaci\xc3\xb3 ser\xc3\xa0 confiada a Mark Romanek, amb qui Janet col\xc2\xb7laborar\xc3\xa0 de nou el 1997 per al seu clip Got\' Till It\'s Gone. El clip fa sensaci\xc3\xb3, Janet hi apareix amb una imatge als ant\xc3\xadpodes de la seva imatge glamurosa: t\xc3\xa9 els cabells curts, una actitud trash i un sex appeal salvatge. La col\xc2\xb7laboraci\xc3\xb3 rep nombrosos premis, sobretot el de Best Dance Video als Premis MTV VMA de 1995 i el de Best Short Form Video als Grammy de 1996._NEWLINE_Janet Jackson signa amb Virgin un nou contracte multim\xc3\xa8dia de comunicaci\xc3\xb3 de 100 milions de d\xc3\xb2lars._NEWLINE_La tardor de 1997 veu la sortida de l\'opus The Velvet Rope. La imatge de Janet i el contingut de l\'\xc3\xa0lbum molesten: en efecte, \xc3\xa9s el resultat d\'una llarga depressi\xc3\xb3 que la cantant confessa haver travessat de resultes de la seva precedent gira. La seva depressi\xc3\xb3 t\xc3\xa9 com a origen el seu gran sentiment de solitud i la falta d\xe2\x80\x99estima que diu haver sofert durant la seva infantesa d\'actriu de s\xc3\xa8ries de televisi\xc3\xb3. Pel costat de la imatge, escandalitza: la \xc2\xabbeb\xc3\xa8\xc2\xbb d\'Am\xc3\xa8rica es perfora el nas i els pits, arbora diferents tatuatges, i adopta un pentinat afric\xc3\xa0._NEWLINE_No obstant aix\xc3\xb2, la cr\xc3\xadtica afluixa davant la maduresa dels texts i de les composicions. L\'\xc3\xa0lbum t\xc3\xa9 un enorme \xc3\xa8xit al Jap\xc3\xb3 i a Europa, mentre que Am\xc3\xa8rica es mostra reticent davant l\'\xc3\xa0lbum. Tanmateix, la gira The Velvet Rope Tour \xc3\xa9s un gran \xc3\xa8xit als Estats Units i permet a l\'\xc3\xa0lbum vendre\'s a 3 milions d\'exemplars als Estats Units. Amb la gira acabada, comen\xc3\xa7a una s\xc3\xa8rie de col\xc2\xb7laboracions amb Elton John, Blackstreet i Busta Rhymes, abans de tornar als plat\xc3\xb3s de cinema per a la pel\xc2\xb7l\xc3\xadcula The Nutty Professor.\n_START_SECTION_\nEls anys 2000\n_START_PARAGRAPH_\nEl 2001, Janet treu All for You. Menys inventiu i acabat que el seu predecessor, coneix no obstant aix\xc3\xb2 l\xe2\x80\x99\xc3\xa8xit, sobretot gr\xc3\xa0cies a les peces All for You (premiat amb un Grammy el 2002), Doesn\'t Really Matter \' (la B.O. de la pel\xc2\xb7l\xc3\xadcula The Nutty Professor 2 que ha estat n\xc3\xbamero 1 als Estats Units), Someone to Call My Lover i Son of a Gun. La primera setmana de la seva sortida, l\'\xc3\xa0lbum ven m\xc3\xa9s de 600.000 exemplars nom\xc3\xa9s als Estats Units, o sigui tant com les vendes de la primera setmana dels seus \xc3\xa0lbums Janet i The Velvet Rope juntst. Com a single, All for You resta al capdavant de la classificaci\xc3\xb3 dels senzills americans i es converteix en el 10\xc3\xa8 n\xc3\xbamero 1 de Janet als Estats Units (Hot 100) durant set setmanes consecutives, en detriment de Survivor, el single molt popular dels Destiny\xe2\x80\x99s Child que es veu aix\xc3\xad privat de la primera posici\xc3\xb3. L\'\xc3\xa0lbum \xc3\xa9s un \xc3\xa8xit al Jap\xc3\xb3, ja que s\'hi vendran 2 milions d\'exemplars._NEWLINE_Despr\xc3\xa9s de tres anys d\'abs\xc3\xa8ncia, crea pol\xc3\xa8mica als Estats Units el 1r de febrer de 2004 quan es descobreix un pit amb Justin Timberlake a la Super Bowl. Aquest esdeveniment, que ser\xc3\xa0 anomenat per la premsa americana \xc2\xabnipplegate\xc2\xbb per l\'esc\xc3\xa0ndol que va provocar, t\xc3\xa9 per a conseq\xc3\xbc\xc3\xa8ncia el barrinament pur i simple de la promoci\xc3\xb3 del seu vuit\xc3\xa8 opus, Damita Jo. En efecte les r\xc3\xa0dios americanes i MTV es neguen purament i simplement a difondre les seves can\xc3\xa7ons. Al nivell internacional, l\'\xc3\xa0lbum no generar\xc3\xa0 grans vendes._NEWLINE_El 26 de setembre de 2006, treu el seu nov\xc3\xa8 \xc3\xa0lbum, 20 Y.O., amb la pe\xc3\xa7a Call On Me que coneix un gran \xc3\xa8xit als Estats Units aconseguint el n\xc3\xbamero 1 de les classificacions R&B Soul Sale i R&B Air Play i tamb\xc3\xa9 el n\xc3\xbamero 1 a Singles Sales. Queda un any aqu\xc3\xad, per\xc3\xb2 no aconseguir\xc3\xa0 el primer lloc de la classificaci\xc3\xb3 general i aix\xc3\xad esdevenir el molt esperat (pels seguidors) 11\xc3\xa8 single n\xc3\xbamero 1 (del Billboard general) als Estats Units. M\xc3\xa9s d\'un any despr\xc3\xa9s de la sortida del senzill, entra de nou en les dues classificacions el novembre 2007. Produ\xc3\xaft per Jermaine Dupri, el company de la cantant, a l\'\xc3\xa0lbum li costa vendre\'s als Estats Units i al m\xc3\xb3n. Escaldat per aquest frac\xc3\xa0s comercial, Dupri anuncia la seva sortida de Virgin. El segon single So Excited, no t\xc3\xa9 cap gran \xc3\xa8xit en els charts pop als Estats Units. Janet pren les seves dist\xc3\xa0ncies i deixa Virgin Records el juny de 2007._NEWLINE_El comen\xc3\xa7ament de l\'any 2007 marca la seva tornada al cinema amb Why Did I Get Married\xc2\xa0?, una pel\xc2\xb7l\xc3\xadcula escrita i produ\xc3\xafda per Tyler Perry. T\xc3\xa9 el paper d\'una escriptora al costat de Tyler Perry i de Jill Scott. La pel\xc2\xb7l\xc3\xadcula s\xe2\x80\x99estrena als Estats Units el 12 d\'octubre de 2007._NEWLINE_I malgrat la compet\xc3\xa8ncia amb les sortides de les pel\xc2\xb7l\xc3\xadcules de Cate Blanchett i de George Clooney, la pel\xc2\xb7l\xc3\xadcula se situa des de la primera setmana al capdavant del box-office estatunidenc generant 21,5 milions de d\xc3\xb2lars. La pel\xc2\xb7l\xc3\xadcula \xc3\xa9s un \xc3\xa8xit als Estats Units i hi suma m\xc3\xa9s de 60 milions de d\xc3\xb2lars. Surt en DVD el febrer de 2008 i ofereix un bonus especial consagrat a Janet: Janet Return of Icon._NEWLINE_El febrer de 2008, la seva nova etiqueta Island i Def Jam, treuen el des\xc3\xa8 \xc3\xa0lbum estudi de Janet, Discipline, produ\xc3\xaft en gran part per LA Reid. El single de llan\xc3\xa7ament Feedback es classifica r\xc3\xa0pidament al n\xc3\xbamero 1 del "Billboard Hot Dance/Club Play", per\xc3\xb2 no anir\xc3\xa0 m\xc3\xa9s enll\xc3\xa0 del dinov\xc3\xa8 lloc en el Top 100 principal. L\xe2\x80\x99\xc3\xa0lbum Discipline ateny directament el primer lloc als Estats Units, abans de desapar\xc3\xa8ixer de les classificacions algunes setmanes. El setembre del mateix any, Janet se\'n va de gira pels Estats Units i el Canad\xc3\xa0 amb el "Rock With U Tour Rock" que coneixer\xc3\xa0 un \xc3\xa8xit desigual segons les dates._NEWLINE_El juny de 2009, mentre que roda Why Did I Get Married Too, el seu germ\xc3\xa0 Michael Jackson mor d\'una aturada card\xc3\xadaca a Los Angeles. Janet, que ha de fer front alhora a la seva ruptura amb el productor Jermaine Dupri, decideix trencar amb el m\xc3\xb3n i de ser discreta en els mitjans de comunicaci\xc3\xb3. Li retr\xc3\xa0 malgrat tot un homenatge en els MTV 2009 interpretant Scream, el seu duo estrenat el 1995. Mentre ballava, es veia Michael sobre gran pantalla, darrere, sincronitzat amb la coreografia. L\'endem\xc3\xa0 de la seva actuaci\xc3\xb3, el t\xc3\xadtol in\xc3\xa8dit Make Me \xc3\xa9s dif\xc3\xb3s gratu\xc3\xaftament al lloc oficial de Janet Jackson, preludi d\'una compilaci\xc3\xb3 dels seus number one titulada The Best prevista per al 17 de novembre als Estats Units._NEWLINE_La can\xc3\xa7\xc3\xb3 "Make Me" pujar\xc3\xa0 al capdavant del Billboard Dance/Club charts als EUA. _NEWLINE_Malgrat els rumors que anuncien un 11\xc3\xa8 \xc3\xa0lbum estudi per a aquest any, Jermaine Dupri productor i antic prom\xc3\xa9s de Janet declara que no hi ha res. En efecte, aquest \xc3\xbaltim ha explicat recentment que Janet no tenia cap projecte musical de moment. Prossegueix, "l\'\xc3\xbaltima vegada que he vist Janet no tenia ganes de fer l\'\xc3\xa0lbum, els seus \xc3\xbaltims \xc3\xa0lbums no han funcionat tant com els altres i \xc3\xa9s lamentable sobretot quan s\'inverteixen tants diners. Hem gravat el t\xc3\xadtol "Nothing" per a la B.O. de la seva \xc3\xbaltima pel\xc2\xb7l\xc3\xadcula per\xc3\xb2 aix\xc3\xb2 s\xe2\x80\x99acaba aqu\xc3\xad. Vol redefinir el seu univers musical, ja no traur\xc3\xa0 l\'\xc3\xa0lbum, tot just singles de tant en tant. Prefereix concentrar-se en la seva carrera cinematogr\xc3\xa0fica". Conclou \xc2\xabella est\xc3\xa0 molt b\xc3\xa9 en aquest moment, t\xc3\xa9 ple de projectes que l\'ajuden a aguantar\xc2\xbb._NEWLINE_Comen\xc3\xa7aments de febrer de 2010, participa en la can\xc3\xa7\xc3\xb3 We Are The World 25 For Haiti en resposta al terratr\xc3\xa8mol sobrevingut algunes setmanes abans en aquell pa\xc3\xads i que causar\xc3\xa0 prop de 200.000 morts._NEWLINE_El 2 d\'abril de 2010, Janet torna a la pantalla gran amb la continuaci\xc3\xb3 de la pel\xc2\xb7l\xc3\xadcula de Tyler Perry titulada: Why did I get Married Too\xc2\xa0?. Hi interpreta tamb\xc3\xa9 la m\xc3\xbasica original de la pel\xc2\xb7l\xc3\xadcula amb la can\xc3\xa7\xc3\xb3 Nothing produ\xc3\xafda amb l\'ajuda de Jermaine Dupri._NEWLINE_Des de l\'u de juny de 2010, roda una nova pel\xc2\xb7l\xc3\xadcula Colored Girls, una vegada m\xc3\xa9s amb Tyler Perry. Marhia Carrey que tamb\xc3\xa9 havia de sortir a la pel\xc2\xb7l\xc3\xadcula ha estat reempla\xc3\xa7ada per Tyler Perry, Janet tindr\xc3\xa0 davant d\xe2\x80\x99ella un gran repartiment d\'actrius, entre les quals Whoopi Goldberg (Oscar a la millor actriu)_NEWLINE_El maig de 2010, Janet sembla, en un nou look, m\xc3\xa9s prima i amb una copa de cabells ultracurts, passa a la final d\xe2\x80\x99\xc2\xabAmerican Idol\xc2\xbb i interpreta, dos grans \xc3\xa8xits \xc2\xab\xc2\xa0Again\xc2\xa0\xc2\xbb i \xc2\xab\xc2\xa0Nasty Boys\xc2\xa0\xc2\xbb i entre els dos el seu nou t\xc3\xadtol \xc2\xab\xc2\xa0Nothing\xc2\xa0\xc2\xbb, senzill per a la B.O. de la seva pel\xc2\xb7l\xc3\xadcula Why Did I Get Married Too\xc2\xa0?. El 31 de maig agraeix els seguidors, amb un curt a \xc2\xabYou Tube\xc2\xbb, ja que ha entrat directament al n\xc3\xbamero 1 de les vendes a l\'indret \xc2\xab\xc2\xa0I Tunes\xc2\xa0\xc2\xbb. El p\xc3\xbablic estatunidenc retroba Janet, finalment en un escenari per a un concert, durant el festival \xc2\xabEsseence 2010\xc2\xbb. Ha acceptat finalment participar despr\xc3\xa9s de 15 anys d\xe2\x80\x99intentar-ho els organitzadors._NEWLINE_Al final del concert mentre interpreta la pe\xc3\xa7a \xc2\xabTogheter Again\xc2\xbb, perd moment\xc3\xa0niament la veu, quan descobreix les fotos de Michael i d\'ella mateixa a la pantalla gegant. Finalment, Janet llan\xc3\xa7a petons cap al cel, se li uneixen els seus ballarins i no pot retenir les seves ll\xc3\xa0grimes, Janet i Michael a les pantalles gegants, durant el duo \xc2\xabScream\xc2\xbb._NEWLINE_El juliol de 2010, Janet esdev\xc3\xa9 el nou model de Blackglama\'s (campanya de publicitat de \'Legends\'); \xc3\xa9s continuaci\xc3\xb3 de noms tan prestigiosos com: Diana Ross, Sophia Loren, Lauren Bacall, Elizabeth Taylor, Liza Minnelli, Ella Macpherson i Elizabeth Hurley. La campanya comen\xc3\xa7a el setembre tamb\xc3\xa9 als EUA com a nivell internacional._NEWLINE_En una entrevista, just abans del concert del 2 de juliol de 2010, Janet confirmava no haver gravat un nou \xc3\xa0lbum per a 2010. Per\xc3\xb2 nom\xc3\xa9s el t\xc3\xadtol \xc2\xabMake Me\xc2\xbb el 2009 i dos t\xc3\xadtols, un pel \xc2\xab\xc2\xa0fun\xc2\xa0\xc2\xbb en duo, per agradar a Paul Jerkins._NEWLINE_Indica en efecte no haver pres encara decisi\xc3\xb3, malgrat nombroses peticions de diferents etiquetes, busca continuar sent independent o tornar a ser un artista en el marc d\'un contracte amb una etiqueta. Indicava ser molt feli\xc3\xa7 de donar una verdadera empenta a la seva carrera d\'actriu, que desitjava fer, per\xc3\xb2 que el seu pare li havia desaconsellat, fent-la signar el seu primer contracte amb una casa de discos a comen\xc3\xa7aments dels anys 80. _NEWLINE_Per a ella, l\'oportunitat \xc3\xa9s important, i tindr\xc3\xa0 doncs l\'estatus de cantant, ballarina, compositora i actriu._NEWLINE_El novembre de 2010, Janet anuncia al seu lloc web oficial la seva tornada als escenaris el 2011 i afirma per v\xc3\xaddeo que la seva inspiraci\xc3\xb3 per a la m\xc3\xbasica havia tornat gr\xc3\xa0cies al suport dels seus seguidors. La seva gira mundial \xc3\xa9s titulada Largest Ever World Tour i es basar\xc3\xa0 en els seus principals t\xc3\xadtols reagrupats a l\'\xc3\xa0lbum Number One; Janet convida els seus seguidors a anar a votar, entre 35 ciutats proposades, per definir els llocs dels seus futurs concerts.\n_START_SECTION_\nEl seu estil musical\n_START_PARAGRAPH_\nEl seu estil musical es defineix entre R&B, Pop, Soul i Rhythm and blues. Comen\xc3\xa7a la seva carrera amb \xc3\xa0lbums que barregen Soul, Disco, Rhythm and blues, Funk i Pop. Despr\xc3\xa9s decideix donar a les seves can\xc3\xa7ons un estil m\xc3\xa9s urb\xc3\xa0 utilitzant el New jack swing i el Hip hop tot guardant el Rhythm and blues, el Soul i la m\xc3\xbasica pop. A l\'arribada del R&B abandona definitivament el Rhythm and blues per adoptar aquest nou g\xc3\xa8nere musical. Avui es defineix Janet com una cantant de R&B/Pop.'